**เอกสารแนบท้ายประกาศมหาวิทยาลัยมหิดล**

**เรื่อง** **หลักเกณฑ์และวิธีการประเมินระดับคุณภาพการจัดการเรียนการสอนตามเกณฑ์มาตรฐานคุณภาพอาจารย์ของมหาวิทยาลัยมหิดล (Mahidol University Professional Standards Framework : MUPSF) พ.ศ. ๒๕๖๔**

**“ตัวอย่างกิจกรรมประกอบการพิจารณาเกณฑ์มาตรฐานคุณภาพอาจารย์ของมหาวิทยาลัยมหิดล”**

ผู้ขอรับการประเมินต้องส่งเอกสารที่จำเป็นสำหรับการพิจารณา ได้แก่ แผนการสอนรายคาบ (Lesson Plan) และเอกสารประกอบการสอน ทั้งนี้หากเอกสารทั้งสองดังกล่าว ยังไม่สามารถแสดงคุณสมบัติบางข้อได้ ผู้ขอรับการประเมินอาจส่งเอกสารอื่น ๆ   
ที่แสดงให้เห็นถึงคุณสมบัติดังตารางตัวอย่างกิจกรรม

ตัวอย่างกิจกรรมซึ่งผู้สอนอาจเขียนไว้ในแผนการสอน เป็นการวางแผนว่าผู้สอนจะใช้กิจกรรมใดในการสอนคาบนั้น ๆ ซึ่งหากใช้กิจกรรมนั้นก็จะแสดงคุณสมบัติข้อนั้น ทั้งนี้ กิจกรรมที่ระบุเป็นเพียงตัวอย่าง อาจมีกิจกรรมนอกเหนือจากตารางที่สามารถแสดงคุณสมบัติข้อนั้น ๆ ได้

| **ลำดับ** | **ข้อมูลระดับคุณภาพการจัดการเรียนการสอนตามเกณฑ์มาตรฐานคุณภาพอาจารย์ของมหาวิทยาลัยมหิดล** | **ตัวอย่างกิจกรรม** |
| --- | --- | --- |
| ๑ | ออกแบบการสอนได้เหมาะสมกับวัตถุประสงค์การเรียนรู้ | เอกสารที่แสดงให้เห็นถึงคุณสมบัติ |
| ๒ | แผนการสอนมีองค์ประกอบครบถ้วนตามที่กำหนด และสอดคล้องกับวัตถุประสงค์ และผลลัพธ์การเรียนรู้ของรายวิชา | เอกสารที่แสดงให้เห็นถึงคุณสมบัติ |
| ๓ | เอกสารการสอนมีเนื้อหาที่ถูกต้อง ตามศาสตร์นั้น ๆ | เอกสารที่แสดงให้เห็นถึงคุณสมบัติ |
| ๔ | ภาษาในเอกสารการสอนถูกต้องตามหลักภาษาและมีการอ้างอิงแหล่งที่มาอย่างเหมาะสม | เอกสารที่แสดงให้เห็นถึงคุณสมบัติ |
| ๕ | แผนการสอนได้รับการปรับปรุง พัฒนาให้ทันสมัยอยู่เสมอ | เอกสารที่แสดงให้เห็นถึงคุณสมบัติ |
| ๖ | ออกแบบการสอนที่มีการบูรณาการระหว่างศาสตร์/สาขาวิชา/ภาควิชา/หลักสูตร (Horizontal Integration) | เอกสารที่แสดงให้เห็นถึงคุณสมบัติ |
| ๗ | จัดกิจกรรม มีเทคนิคที่กระตุ้นให้ผู้เรียนทุกคนมีส่วนร่วมในการแสดงความคิดเห็นและแลกเปลี่ยนประสบการณ์ในชั้นเรียน ทั้งระหว่างผู้เรียนและระหว่างผู้เรียนกับผู้สอน | หลักฐานที่แสดงว่าการจัดกิจกรรมการเรียนรู้สอดคล้องกับ Learning Outcome และส่งเสริมให้ผู้เรียนมีส่วนร่วมในการเรียนรู้ เช่น Active learning, Reflection, Discussion |
| ๘ | ออกแบบการวัดผลที่สอดคล้องกับวัตถุประสงค์การเรียนรู้ | เอกสารที่แสดงให้เห็นถึงคุณสมบัติ |
| ๙ | มีการวิเคราะห์ผลการประเมินที่ได้ เพื่อนำไปพัฒนาการสอนและปรับปรุงวิธีการประเมินผลการเรียน | หลักฐานที่แสดงถึงการปรับปรุงแผนการสอนและวิธีการประเมินผลการเรียนที่มาจากการวิเคราะห์ผลการสอนที่ผ่านมา |
| ๑๐ | มีการประยุกต์ความรู้ให้เหมาะกับสภาพสังคมไทย สังคมโลก หรือบริบททางวิชาชีพ |  |
| ๑๑ | ใช้ภาษาที่เข้าใจง่ายในการสอนโดยคำนึงถึงความหลากหลายของผู้เรียน | มีการยกตัวอย่าง analogy เปรียบเทียบ |
| ๑๒ | มีการยกตัวอย่างประกอบ หรือสอดแทรกประสบการณ์จริง ที่เกี่ยวข้องกับเนื้อหาวิชาที่สอน |  |
| ๑๓ | ใช้เทคนิคการสอนที่ให้ผู้เรียนเป็นศูนย์กลาง | Outcome-Based Education (OBE) Framework |
| ๑๔ | ให้คำแนะนำเกี่ยวกับแหล่งความรู้ที่ผู้เรียนควรเสาะแสวงหา | มีการระบุ Additional Reference |
| ๑๕ | จัดการเรียนรู้ที่กำหนดให้ผู้เรียนได้มีโอกาสแสวงหาความรู้ด้วยตนเอง | ออกแบบการทดลอง ออกแบบการค้นคว้าด้วยตนเอง |
| ๑๖ | ส่งเสริมให้ผู้เรียนมีวิจารณญาณ สามารถเสาะแสวงหาความรู้จากแหล่งที่เชื่อถือได้ | การมี Literature review, Critical thinking หรือจากฐานข้อมูล |
| ๑๗ | กระตุ้นผู้เรียน โดยการตั้งคำถามที่ให้ผู้เรียนคิด แสดงความเข้าใจ และเสนอแนวคิดการนำไปใช้ | Questioning technique |
| ๑๘ | มีกลไกที่ทำให้ผู้เรียนสามารถสะท้อนความรับรู้และความเข้าใจและความคิดวิเคราะห์ | Critical reflection |
| ๑๙ | มีการยกตัวอย่างหรือกรณีศึกษาแสดงความสัมพันธ์ของวิชาที่เรียนกับวิชาอื่นที่เกี่ยวข้อง |  |
| ๒๐ | มีการประเมินหรือทบทวนความรู้/ทักษะของรายวิชาที่เกี่ยวข้องหรือเป็นพื้นฐาน และเชื่อมโยง เข้าสู่บทเรียน (Vertical Integration) | ๑. การออกแบบบทเรียน เช่น ใช้ข้อมูลของรายวิชาที่เป็น Prerequisite เป็น input ในการออกแบบการจัดการเรียนการสอนที่รับผิดชอบเพื่อต่อยอดความรู้ความสามารถของผู้เรียน **หรือ** ๒. การประเมินความรู้ความสามารถของผู้เรียนก่อนเข้าบทเรียน |
| ๒๑ | มีการเลือกใช้สื่อการสอน/อุปกรณ์ช่วยสอนให้เหมาะสมกับวัตถุประสงค์การสอนตามลักษณะของบทเรียน |  |
| ๒๒ | มีการสาธิต หรือจัดให้มีการฝึกทักษะ ในสถานการณ์สมมติหรือในสถานการณ์จริง | Role play , hands on ปฏิบัติการ |
| ๒๓ | ให้ Feedback ที่เหมาะสมจนผู้เรียนสามารถนำไปปรับปรุงทักษะการปฏิบัติได้ | Immediate feedback/Constructive feedback |
| ๒๔ | จัดการเรียนรู้ที่เปิดโอกาสให้ผู้เรียนได้ฝึกหรือได้แสดงออกในทักษะของ ๒๑st Century Skills (Non Technical) ตามผลลัพธ์การเรียนรู้ของบทเรียน เช่น การมีปฏิสัมพันธ์การร่วมงาน (Inter-personal skill) ความสามารถในการแสดงออก (Demonstrated ability) การแก้ปัญหา (Problem solving) การปรับตัว (Adaptability) และ รับความคิดเห็น (Consideration of other people's views) |  |
| ๒๕ | มีการนำ Formative Assessment มาใช้ในการประเมินความก้าวหน้าของผู้เรียนระหว่างคาบเรียนหรือท้ายชั่วโมงเรียน |  |
| ๒๖ | มีความตรงต่อเวลา |  |
| ๒๗ | มีความรับผิดชอบ ในหน้าที่ |  |
| ๒๘ | มีความสุภาพทั้งบุคลิก วาจา และการแต่งกาย |  |
| ๒๙ | มีผลงานเชิงประจักษ์ซึ่งมีผลต่อการพัฒนาคุณภาพด้านการศึกษา |  |
| ๓๐ | เป็นแบบอย่างของส่วนงาน ในด้านการเรียนการสอน | เป็น coaching /mentor ให้คนอื่นหรือถ่ายทอดต่อให้อาจารย์ท่านอื่น ๆ ในคณะ |
| ๓๑ | เป็นแบบอย่างในระดับชาติ หรือนานาชาติ ในด้านการเรียนการสอน |  |

หมายเหตุ

การระบุระดับคุณภาพการจัดการเรียนการสอนตามเกณฑ์มาตรฐานคุณภาพอาจารย์ของมหาวิทยาลัยมหิดล มีรายละเอียดดังนี้

1. ข้อมูลระดับคุณภาพการจัดการเรียนการสอนข้อ ๑-๔, ๘, ๑๑-๑๒, ๑๔, ๑๗, ๑๙-๒๑, ๒๖-๒๘ หมายถึงคุณสมบัติต้องมีเพื่อจัดอยู่ในระดับคุณภาพการจัดการเรียนการสอนระดับที่ ๑
2. ข้อมูลระดับคุณภาพการจัดการเรียนการสอนข้อ ๑-๒๘ หมายถึงคุณสมบัติต้องมีเพื่อจัดอยู่ในระดับคุณภาพการจัดการเรียนการสอนระดับที่ ๒
3. ข้อมูลระดับคุณภาพการจัดการเรียนการสอนข้อ ๑-๓๐ หมายถึงคุณสมบัติต้องมีเพื่อจัดอยู่ในระดับคุณภาพการจัดการเรียนการสอนระดับที่ ๓
4. ข้อมูลระดับคุณภาพการจัดการเรียนการสอนข้อ ๑-๓๑ หมายถึงคุณสมบัติต้องมีเพื่อจัดอยู่ในระดับคุณภาพการจัดการเรียนการสอนระดับที่ ๔

การระบุระดับคุณภาพผลการสอนเพื่อขอกำหนดตำแหน่งทางวิชาการ มีรายละเอียดดังนี้

1. ระดับชำนาญ หมายถึง มีแผนการสอนที่ถูกต้อง ครบถ้วน จัดการเรียนการสอนได้ตามแผนการสอนอย่างมีประสิทธิภาพ สร้างเครื่องมือวัดผล  
   การเรียนรู้ของนักศึกษาได้ถูกต้องตามหลักการวัดผล เป็นผู้ตรงต่อเวลา มีความรับผิดชอบ มีความสุภาพทั้งบุคลิก วาจาและการแต่งกาย ประกอบไปด้วยข้อมูลระดับคุณภาพการจัดการเรียนการสอน ข้อ ๑-๔, ๘, ๑๑-๑๒, ๑๔, ๑๗, ๑๙-๒๑, ๒๖-๒๘
2. ระดับชำนาญพิเศษ หมายถึง มีแผนการสอนที่ถูกต้อง ครบถ้วน จัดการเรียนการสอนได้ตามแผนการสอนอย่างมีประสิทธิภาพ มีความสามารถสอนให้ผู้เรียนรู้จักคิด วิเคราะห์และสังเคราะห์ ใช้เทคนิควิธีสอนต่าง ๆ อย่างมีประสิทธิภาพสูง สร้างเครื่องมือวัดผลการเรียนรู้ของนักศึกษา  
   ได้ถูกต้องตามหลักการวัดผลและปรับปรุงแก้ไขได้เหมาะสม พัฒนาแผนการสอนให้ทันสมัยอยู่เสมอ เป็นผู้ตรงต่อเวลา มีความรับผิดชอบ   
   มีความสุภาพทั้งบุคลิก วาจาและการแต่งกาย ประกอบไปด้วยข้อมูลระดับคุณภาพการจัดการเรียนการสอน ข้อ ๑-๕, ๗-๙, ๑๑-๑๒, ๑๔-๑๕, ๑๗-๒๑, ๒๔, ๒๖-๒๘
3. ระดับเชี่ยวชาญ หมายถึง มีแผนการสอนที่ถูกต้องครบถ้วน จัดการเรียนการสอนได้ตามแผนการสอนอย่างมีประสิทธิภาพ มีทักษะการจัด  
   การเรียนรู้โดยให้นักศึกษามีส่วนร่วม มีความสามารถสอนให้ผู้เรียนรู้จักคิด วิเคราะห์ สังเคราะห์ และวิจารณ์ ใช้เทคนิควิธีสอนต่าง ๆ อย่าง  
   มีประสิทธิภาพสูง สร้างเครื่องมือวัดผลการเรียนรู้ของนักศึกษาได้อย่างมีคุณภาพสูง สามารถประเมินเครื่องวัดผลและปรับปรุงแก้ไขได้ถูกต้องเหมาะสม พัฒนาแผนการสอนให้ทันสมัยอยู่เสมอ เป็นผู้ตรงต่อเวลา มีความรับผิดชอบ มีความสุภาพทั้งบุคลิก วาจาและการแต่งกาย ประกอบไปด้วยข้อมูลระดับคุณภาพการจัดการเรียนการสอน ข้อ ๑-๒๘